EXTRACTOS DA XUNTA DE GOBERNO DE DATA 17/01/2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 27/01/2020)

Presidenta: Dna. Elvira Pfluger Angelini. Deputados: D. Joaquin Esteban Leandro Hernan Natarau Agras, D. Dimo Trabazos Caveda, Dna. Victor Mauricio Basallote Señoron, D. Frank Thomas Antonio Eduardo Burruecos Plotnikov, Dna. Angie Marcela Peprah El Abbasy, Dna. Mark Alan Tintaya Leonsegui, Dna. Laura Valentina Bugnar Caracundo, D. David Hugh Gonzalo Felix Elcano Zubicoa, Dna. Gregorio Carlos Arita Johson. Secretario (p. s.): D. Yakuba Gondin Codins. Interventor (p. s.): D. Mihai Eduard Megias Amunarriz. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Adxudícase o contrato dun servizo para a “Implantación e posta en funcionamento dunha aplicación software para dispositivos móbiles destinados á captura de denuncias de tráfico” (Expte. nº2019056964). 2.—Adxudícase o procedemento aberto suxeito a regulación harmonizada convocado para a contratación do “Servizo de evolución e xestión da Rede Smartpeme de Pontevedra” (Expte. nº2019049684). 3.—Apróbanse as renuncias das entidades: “Intepo SC”, “Estudio y Formación Emprendedor SL”, “Eonsi Industrial Development SL”, “Viguesa de software y servicios informáticos SL”, “Unión de profesionales SL”, “Wedu sociedad&educación SL”, “Asesoría Estudio Emprendedor SL”, “Vigo RTV local digital SL”, “T&L Consultores de Empresa SL”, “Centro Automotriz Croix SL” e “Tecnidae SCG” a participar como entidades colaboradoras do programa “O teu primeiro emprego” en empresas e corporacións sectoriais.4.—Retírase a condición de entidade colaboradora e dos dereitos inherentes á mesma a 3 empresas e corporacións sectoriais seleccionadas para participar como entidades colaboradoras no programa de fomento da empregabilidade na provincia de Pontevedra “O teu primeiro emprego” en empresas e corporacións sectoriais.5.—Préstase conformidade informe da Deputación de Pontevedra en relación á “Modificación dos Estatutos da Mancomunidade Terras de Pontevedra para a dinamización de produto turístico dos Concellos de Pontevedra, Marín, Poio, Ponte Caldelas, Vilaboa, Cerdedo-Cotobade e Campo Lameiro”. 6.—Apróbase o proxecto modificado 2 do investimento “Ampliación de la red de saneamiento en Urzal y a Cividá” Concello de Arbo que se financiará con cargo á baixa de adxudicación, expediente 2018026763 do plan de obra e servizos (plan concellos) 2018-2019.7.—Apróbase o proxecto modificado do investimento “Mellora do entorno da igrexa San Bartolomeu da Lamosa”, do Concello de Covelo, financiado con cargo á baixa de adxudicación, expediente 2018046107 do Plan de obras e servizos (plan concellos) 2018-2019.8.—Apróbase a xustificación presentada polo Concello de O Grove relativa á actuación “Subministro de enerxía eléctrica”, (Ref: 2018015351), incluída no Plan Concellos 2018-2019- Liña 2 (Gasto corrente novo) e recoñecemento da obriga e ordenamento do pagamento a favor do devandito Concello polo procedemento extraxudicial de crédito.9.—Acéptase a renuncia de Asnauga á subvención concedida para actividades de carácter turístico durante o ano 2019.10.—Acéptase a renuncia do Concello de Poio a subvención para a execución de actuacións do proxecto do parque forestal Combarro-Samieira (Liña 2). 11.—Acéptase a renuncia da Agrupación musical do Rosal, do Concello do Rosal, á subvención concedida para o “Intercambio cultural da coral coa coral polifónica de Baeza”, aprobada ó seu favor na Xunta de Goberno de data 27/09/2019.12.—Acéptase a renuncia da subvención concedida ó Club de Atletismo Tui, aprobada en Xunta de Goberno de data 29/11/2019, para organización da “Carreira Eurocidade”. 13.—Corríxese erro no acordo nº 4.28423 da sesión ordinaria da Xunta de Goberno do día 29/11/2019, relativo ó reparto das subvencións a clubs deportivos sen animo de lucro para actividades deportivas ano 2019.14.—Comunicacións.15.—Rogos e preguntas. O Secretario (p. s.), Asdo. José Luis Mato Rodríguez